
[bookmark: TextBodyBegin]Europski parlament,
–	uzimajući u obzir članke 26., 28. – 37. te članak 67. stavak 1. i 2. Ugovora u funkcioniranju Europske unije (UFEU),
–	uzimajući u obzir rasprave o predstavci br. 0146/2023 na sjednici Odbora za predstavke održanoj 29. studenoga 2023.,
–	uzimajući u obzir javno saslušanje na temu „Schengenske granice – pitanja koja su postavili podnositelji predstavki” koje su 18. srpnja 2023. zajednički održali Odbor za predstavke i Odbor za građanske slobode, pravosuđe i unutarnje poslove,
–	uzimajući u obzir Komunikaciju Komisije od 16. studenoga 2022. o punoj primjeni schengenske pravne stečevine u Bugarskoj, Rumunjskoj i Hrvatskoj (COM(2022)0636),
–	uzimajući u obzir svoje rezolucije od 18. listopada 2022. o pristupanju Rumunjske i Bugarske schengenskom području[footnoteRef:1] i od 12. srpnja 2023. o pristupanju schengenskom području[footnoteRef:2], [1:  	SL C 149, 28.4.2023., str. 11.]  [2:  	Usvojeni tekstovi, P9_TA(2023)0278.] 

–	uzimajući u obzir jednoglasnu odluku Vijeća od 30. prosinca 2023. o prihvatu Rumunjske i Bugarske u schengensko područje, počevši od ukidanja kontrola na zračnim i morskim granicama od ožujka 2024.,
–	uzimajući u obzir svoju Rezoluciju od 25. studenoga 2021. o sigurnosti parkirališta za kamione u EU-u[footnoteRef:3], [3:  	SL C 224, 8.6.2022., str. 95.] 

–	uzimajući u obzir svoju Rezoluciju od 9. svibnja 2023. o novom okviru EU-a za gradsku mobilnost[footnoteRef:4], [4:  	SL C, C/2023/1058, 15.12.2023., ELI: http://data.europa.eu/eli/C/2023/1058/oj.] 

–	uzimajući u obzir svoju Rezoluciju od 13. lipnja 2023. o velikim projektima prometne infrastrukture u EU-u – provedba projekata te nadzor i kontrola sredstava EU-a[footnoteRef:5], [5:  	SL C, C/2024/481, 23.1.2024., ELI: http://data.europa.eu/eli/C/2024/481/oj.] 

[bookmark: _GoBack]–	uzimajući u obzir Prijedlog uredbe o smjernicama za razvoj transeuropske prometne mreže, izmjeni Uredbe (EU) 2021/1153 i Uredbe (EU) br. 913/2010 te stavljanju izvan snage Uredbe (EU) br. 1315/2013 (COM(2021)0812),
–	uzimajući u obzir članak 227. stavak 2. Poslovnika,
A.	budući da se stotine teretnih vozila svakodnevno zadržavaju na unutarnjim granicama EU-a, uključujući granice između država članica EU-a koje su dio schengenskog područja i država članica EU-a koje nisu dio schengenskog područja, gdje se suočavaju s iznimno dugim čekanjima i kašnjenjima zbog obrade i provjera; budući da se trenutačnim europskim pravnim okvirom ne uređuje niti regulira maksimalno vrijeme za obradu robe na granicama;
B.	budući da se razlozi za te redove i kašnjenja na granicama država članica mogu pripisati višestrukim administrativnim, operativnim, sigurnosnim i tehničkim faktorima ili faktorima interoperabilnosti, kao što su nedovoljni operativni i tehnički kapaciteti, manjak osoblja, kontrolni pultovi ili mostne vage za teretna vozila, kao i koncentracija mnogih institucionalnih tijela na granicama i dugotrajne provjere tereta; budući da je člankom 22. Zakonika o schengenskim granicama[footnoteRef:6] utvrđeno načelo nepostojanja provjera i kontrola na unutarnjim granicama između zemalja schengenskog prostora, u skladu s načelom slobode kretanja utvrđenim u članku 26. stavku 2. UFEU-a, budući da se u članku 24. izričito navodi da države članice trebaju ukloniti sve prepreke neometanom protoku prometa cestovnim prijelazima na unutarnjim granicama; [6:  	Uredba (EU) 2016/399 od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama) (SL L 77, 23.3.2016., str. 1.).] 

C.	budući da gomilanje teških teretnih vozila registriranih u EU-u na granicama može štetno utjecati na zdravlje i radne uvjete vozača, sigurnost na cestama i poslovanje poduzeća za prijevoz tereta te negativno utjecati na tržišno natjecanje i funkcioniranje jedinstvenog tržišta EU-a te povećati troškove cestovnih prijevoznika;
D.	budući da Bugarska i Rumunjska još uvijek čekaju odluku Vijeća o datumu ukidanja kontrola na unutarnjim kopnenim granicama; budući da bi ukidanje provjera i kontrola na unutarnjim kopnenim granicama pozitivno utjecalo na sudjelovanje Rumunjske i Bugarske na jedinstvenom tržištu EU-a jer bi uklonilo prepreke mobilnosti koje uzrokuju kašnjenja u poslovnim aktivnostima zbog poremećaja u rasporedu isporuke tereta;
E.	budući da teretna vozila zadržana na granicama uzrokuju gubitke od stotina milijuna eura za europska poduzeća, posebno u sektoru logistike, turizma i ugostiteljstva; budući da su rizici koje predstavljaju ta ograničenja prelaska granice postali posebno očiti tijekom pandemije bolesti COVID-19; budući da zadržavanje statusa quo znatno oslabljuje otpornost EU-a na druga potencijalna izvanredna stanja u području javnog zdravlja;
F.	budući da je duljina čekanja teretnih vozila na vanjskim granicama EU-a sa zemljama zapadnog Balkana posebno zabrinjavajuća;
G.	budući da ti događaji ozbiljno prijete zdravlju i sigurnosti profesionalnih vozača, ugrožavaju njihove radne uvjete i kvalitetu radnih mjesta u toj struci, a istodobno dodatno doprinose globalnom nedostatku vozača kamiona; budući da vozači kamiona u svim državama članicama EU-a često pate od višestrukih oblika kronične boli, kao što je bol u donjem dijelu leđa, koljenima i ramenima; budući da u isto vrijeme česti proizvoljni zahtjevi za istovarom i ponovnim utovarom dovode do značajnih dodatnih zdravstvenih rizika koji često rezultiraju ozljedama jer vozači kamiona u mnogim slučajevima možda nemaju fizičku snagu ili odgovarajuću opremu za podizanje teških predmeta; budući da poslodavci tu dužnost i odgovornost nasumično nameću vozačima kamiona bez dodatne naknade;
H.	budući da redovi teretnih vozila koja čekaju na granicama izravno utječu na zdravlje europskih građana jer imaju štetan učinak na kvalitetu zraka i uzrokuju onečišćenje vode i onečišćenje bukom te negativno utječu na područja mreže Natura 2000; budući da je, na primjer, u Komunikaciji Komisije od 16. svibnja 2023. istaknuto da se godišnje ispušta 46 000 tona CO2 zbog postojanih kontrola na unutarnjim granicama s Rumunjskom i Bugarskom;
I.	budući da prometne gužve koje uzrokuju teretna vozila također narušavaju kvalitetu postojeće infrastrukture te istodobno ugrožavaju sigurnost na cestama i povećavaju rizik od prometnih nesreća;
J.	budući da je povećano javno i privatno financiranje sigurnih i zaštićenih parkirališta za kamione potrebno kako bi se vozačima omogućilo da svoju pauzu uzmu u potpuno sigurnom okruženju; budući da bi se jačanjem sigurnosnih alata, primjerice razvojem namjenskih mobilnih aplikacija, smanjio rizik od toga da vozači kamiona postanu žrtve kaznenih djela;
1.	poziva Parlament, Vijeće i Komisiju da se pri razvoju ključnih politika EU-a, kao što je transeuropska prometna mreža, usredotoče na posebne mjere kako bi se zajamčio neometan i učinkovit prelazak granice za teretni promet;
2.	poziva Komisiju da, nakon procjene učinka tema opisanih u ovom prijedlogu rezolucije, predloži hitne i obvezujuće zakonodavne mjere za uspostavljanje standarda na razini EU-a od prosječno jedne minute za postupanje s teškim teretnim vozilima na graničnim prijelazima unutar EU-a kako bi se zajamčila protočnost na granicama unutar schengenskog prostora i izvan njega, čime bi se omogućilo brzo i učinkovito kretanje robe i usluga; naglašava da bi se takvom mjerom znatno poboljšala konkurentnost sektora cestovnog prometa i osiguralo njegovo neometano funkcioniranje na jedinstvenom tržištu; naglašava da postojanost kontrola na kopnenim granicama šteti gospodarskim interesima svih država članica;
3.	naglašava da Komisija od 2011. ponavlja da su i Rumunjska i Bugarska ispunile sve formalne kriterije za pristupanje schengenskom području; naglašava da se odlukom Vijeća od 30. prosinca 2023. o ukidanju kontrola na zračnim i morskim granicama Rumunjske i Bugarske samo djelomično rješava pitanje trenutačnog narušavanja jedinstvenog tržišta; naglašava da se tom odlukom ne rješava najveće i najvažnije pitanje, a to su kopneni granični prijelazi na kojima se na schengenskoj kopnenoj granici i dalje provode provjere, čime se otežava neometan prelazak teretnih vozila, autobusa, osobnih automobila i vlakova; ponavlja svoje dugogodišnje stajalište kojim podupire punu primjenu schengenske pravne stečevine na Bugarsku i Rumunjsku; potiče belgijsko predsjedništvo i sve članove Vijeća da što prije, a najkasnije do sredine 2024., donesu odluku o punoj primjeni schengenske pravne stečevine u Rumunjskoj i Bugarskoj;
4.	stoga traži od Komisije da zajamči usklađenost i praćenje primjene poduzetih mjera, među ostalim izricanjem sankcija; ističe potrebu za odgovarajućim i dostatnim financijskim sredstvima i tehničkom potporom EU-a;
5.	poziva Komisiju i države članice da zakonodavstvo EU-a omogući vozačima kamiona da koriste manje granične prijelaze kad su glavne arterije zatvorene zbog održavanja cesta kako bi se izbjegla ovisnost vozača o proizvoljnim radnjama pojedinih zemalja, a to je pitanje od općeg interesa EU-a;
6.	poziva Komisiju da u suradnji s državama članicama i relevantnim dionicima predloži konkretne mjere za rješavanje problema nedostatka profesionalnih vozača u EU-u poticanjem interesa među mladima financiranjem posebnog (ponovnog) osposobljavanja i kvalifikacija te poticanjem partnerstava između strukovnih škola i prijevoznih poduzeća, uključujući posebnu proračunsku potporu EU-a;
7.	poziva države članice da dodatno pojačaju napore za jačanje prekogranične suradnje u području krađe s teretnih vozila;
8.	nalaže svojoj predsjednici da ovu Rezoluciju proslijedi Komisiji, Vijeću i relevantnim nacionalnim tijelima.

